Materiál na rokovanie pre Mestské zastupiteľstvo v Žiline

NÁVRH NA URČENIE ODMENY PRE ZÁSTUPCU PRIMÁTORA

Materiál obsahuje:

1.	Návrh na uznesenie
2.	Dôvodovú správu

Predkladá:
Ivan Harman
primátor mesta

Vypracovala:
JUDr. Elena Krausová
vedúca odboru organizačného
a vnútornej správy

V Žiline dňa: 20.11.2008

UZNESENIE MESTSKÉHO ZASTUPITEĽSTVA V ŽILINE

Uznesenie č.__/2008

Mestské zastupiteľstvo v Žiline

I.	určuje

1.	odmenu pre zástupcu primátora mesta Michala Horeckého vo výške, ktorá zodpovedá 70 % schváleného platu primátora mesta, s účinnosťou od 1. januára 2009

Dôvodová správa

Mestské zastupiteľstvo v Žiline svojím uznesením č. 5/2007 schválilo primátorovi mesta plat vo výške 90.000,- Sk v súlade s ust. §§ 3 a 4 zákona NR SR č. 253/1994 Z. z. v o právnom postavení a platových pomeroch starostov a primátorov v znení neskorších predpisov. Týmto uznesením boli schválené aj odmeny poslancov a zástupcu primátora, ktorého odmena je 42.000,-Sk.
Mzdy zamestnancov verejnej správy boli valorizované v roku 2007 o 7%, v roku 2008 o 4%.V roku 2008 bol prijatý mestským zastupiteľstvom  vlastný nový poriadok odmeňovania zamestnancov mestského úradu, ktorý reaguje nastavením úrovne zmluvných platov a nadstavbovej zložky mzdy na vývoj miezd v národnom hospodárstve a situáciu na trhu práce. Určenie zmluvných platov zamestnancov v pozícií vedúcich odborov a prednostu úradu je v poriadku odmeňovania ustanovené tak, že zmluvné platy vedúcich odborov môžu byť v závislosti od náročnosti riadeného odboru a zložitosti riadenej problematiky od 30 000,- Sk do 45 000,- Sk  a u prednostu úradu 50 000,-Sk. 
Platové pomery primátora a mesačná odmena zástupcu primátora ako poslanca uvoľneného na výkon funkcie však nezaznamenala žiadny rast od 1.1.2007.
Vzhľadom k tomu, že poslanec pán Michal Horecký vykonáva funkciu zástupcu primátora na plný pracovný úväzok s určením oblastí, ktorých výkon riadi a kontroluje, je potrebné zohľadniť tieto skutočnosti a určiť jeho mesačnú odmenu s prihliadnutím na všetky tieto skutočnosti tak, aby zohľadňovala mieru jeho osobnej angažovanosti pri plnení povinností vyplývajúcich z každodenného plnenia povinností mesta. Je potrebné zdôrazniť, že mesačná odmena zahŕňa plnenie úloh zástupcu primátora aj v sobotu a nedeľu a po riadnom pracovnom čase. 
Návrh na určenie odmeny je autonómnym rozhodnutím mestského zastupiteľstva.

Návrh na určenie odmeny zástupcu primátora bol predložený Mestskej rade v Žiline, ktorá odporučila Mestskému zastupiteľstvu v Žiline predložený návrh schváliť.